el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en de el el de de el el el el el el el el el el el el el el el el el el el el el el el el el el fa de ru el en en el el
Σας υπενθυμίζουμε ότι για την προσέλευση των παιδιών στην κατασκήνωση τη νέα κατασκηνωτική περίοδο είναι υποχρεωτική η επίδειξη αρνητικού RAPID TEST που θα έχει γίνει 24 ώρες πριν την είσοδο του στην κατασκήνωση!.
Για τα παιδιά που είναι από Ηράκλειο μπορείτε είτε να επισκεφτείτε κάποιο από τα κλιμάκια του ΕΟΔΥ μεταξύ 09:00-15:00 (Πλατεία Ελευθερίας και Πλατεία Αγίας Αικατερίνης) που δίνουν Δωρεάν έντυπη απάντηση είτε κάποιο διαγνωστικό κέντρο όπως το διαγνωστικό κέντρο "Ασκληπιός Διάγνωσις" (Μάχης Κρήτης 10 και Πλατεία Κορνάρου) 28105280000.
Επιδεικνύοντας το μήνυμα που θα σας έρθει από την κατασκήνωση το RAPID TEST θα στοιχίζει 10€.
RAPID TEST μπορεί να γίνει και σε φαρμακείο αρκεί να μας προσκομίσετε έντυπη βεβαίωση του αποτελέσματος.
Θα σας παρακαλούσαμε να διαβάσετε τα παρακάτω κείμενα που έχουν να κάνουν τόσο με τους κανόνες λόγω Covid-19, τις Γενικές Πληροφορίες, αλλά και το τι πρέπει να κρατάει το παιδί σας μαζί του στην κατασκήνωση.
Όσοι γονείς φέρνουν τα παιδιά τους μέσω ΟΑΕΔ να μην ξεχάσουν να διαβάσουν τις απαραίτητες ΟΔΗΓΙΕΣ.
Επίσης όσοι γονείς φέρνουν τα παιδιά τους μέσω ΤΑΜΕΙΩΝ να ανατρέξουν στις πληροφορίες των ΤΑΜΕΙΩΝ τους.
Είναι απαραίτητο ο κατασκηνωτής να έχει κάνει RAPID-TEST με αρνητικό αποτέλεσμα, το οποίο και θα κρατάτε μαζί με τα δικαιολογητικά του ταμείου σας, 24 ώρες πριν την είσοδο του στην κατασκήνωση!!
Είναι επίσης σημαντικό το παιδί μετά και το αρνητικό RAPID TEST και μέχρι την είσοδο του στην κατασκήνωση να αποφύγει άσκοπες επαφές και συναθροίσεις!
Οδηγίες για την παράδοση των παιδιών στον χώρο της κατασκήνωσης την πρώτη μέρα
Η προσέλευση των κατασκηνωτών θα γίνει σταδιακά για να αποφευχθεί ο συνωστισμός.
08:00-09:00 για γεννηθέντες 2013-2016
09:00-11:00 για γεννηθέντες 2009-2012
11:00-13:00 για γεννηθέντες 2006-2008
Για να ελαχιστοποιήσετε τον χρόνο παραμονής σας κατά την πρώτη ημέρα τακτοποίησης στην κατασκήνωση, μπορείτε να εκτυπώσετε και να συμπληρώσετε τόσο το δελτίο εγγραφής όσο και το ιατρικό δελτίο.
Κατά την άφιξη των παιδιών στο χώρο της κατασκήνωσης είναι υποχρεωτική η χρήση της μάσκας από γονείς και παιδιά. Τα παιδιά θα βγάζουν την μάσκα αφού θερμομετρηθούν κατά την είσοδο τους στην κατασκήνωση από την πύλη. Υπενθυμίζουμε ότι δεν μπορεί να εισέλθει στην κατασκήνωση κανένα παιδί που δεν διαθέτει ΑΡΝΗΤΙΚΟ RAPID TEST ή που εμφανίζει συμπτώματα όπως βήχας, καταρροή, κεφαλαλγία, πυρετός, εμετός κλπ.
Εάν κάποιο παιδί θέλει να μένει στην ίδια σκηνή με φίλους του πρέπει, είτε να έρθουν όλα τα παιδιά μαζί, είτε το πρώτο παιδί που θα έρθει να ενημερώσει τους ανθρώπους της κατασκήνωσης σχετικά με αυτό ώστε να κρατήσουμε θέσεις για όλη την παρέα στην ίδια σκηνή.
Για να μην αυξηθεί ο συνωστισμός μόνο ένας γονέας θα παραδίδει τα δικαιολογητικά στα σημεία που θα σας υποδείξει το προσωπικό μας και αφού τελειώσετε την γραφειοκρατική διαδικασία θα παραδώσετε το παιδί μαζί με τα πράγματά του (τα οποία χωράνε σε 1 βαλίτσα*) στην πύλη και στη συνέχεια θα αποχωρήσετε άμεσα από τον χώρο.
Οι γονείς πρέπει να γνωρίζουν εκ των προτέρων ότι βάσει του νέου κανονισμού, απαγορεύεται αυστηρά η είσοδος γονέων και επισκεπτών στον κατασκηνωτικό χώρο.
Δεν θα δίνεται άδεια εξόδου στους κατασκηνωτές, παρά μονάχα για εξαιρετικά έκτακτες περιπτώσεις (μόνο για λόγους υγείας και όχι για κοινωνικές υποχρεώσεις).
Για λόγους προστασίας της υγείας των παιδιών απαγορεύονται τρόφιμα σε στερεά ή υγρή μορφή.
Σεβόμαστε οποιονδήποτε Γονέα-Κηδεμόνα που δε συμφωνεί με τα παραπάνω και αποφασίσει να μη στείλει το παιδί του στην κατασκήνωσή μας. Γονείς-Κηδεμόνες παιδιών που ανήκουν σε ευπαθείς ομάδες ή διαμένουν με άτομα που ανήκουν σε ευπαθείς ομάδες:
Θα πρέπει να είναι πλήρως συνειδητοποιημένοι για την επιλογή τους να στείλουν το παιδί τους στην κατασκήνωση, σε αυτή την ιδιαίτερη χρονιά.
Υπενθυμίζουμε πως η συμμετοχή σε κατασκήνωση αποτελεί προσωπική επιλογή του καθενός. Σας ευχαριστούμε για την κατανόηση και την στήριξή σας όλα αυτά τα χρόνια.
Το ιατρικό και το νοσηλευτικό προσωπικό λειτουργεί επί 24ωρου βάσεως. Είναι πλήρες εξοπλισμένο και εφαρμόζει με ευλάβεια όλες τις οδηγίες που μας έχουν δοθεί από τον Ε.Ο.Δ.Υ., ώστε να υπάρχει απόλυτη ασφάλεια σε όλα τα επίπεδα.
Έχει δημιουργηθεί ειδική μονάδα εξέτασης, κοντά στο χώρο του ιατρείου.
Η επικοινωνία γίνεται ΜΟΝΟ από τα παιδιά προς τους γονείς. Εάν κάποιος γονέας καλέσει στην κατασκήνωση, η κλήση του σημειώνεται και ενημερώνεται το παιδί του από τα στελέχη της κατασκήνωσης μετά τη λήξη των δραστηριοτήτων τους και καλεί κατά την διάρκεια μεσημεριανή ξεκούραση. Στην κατασκήνωση υπάρχουν καρτοτηλέφωνα για την επικοινωνία των κατασκηνωτών με τους γονείς τους.
Έχουμε μειώσει σημαντικά τον αριθμό των παιδιών ανά σπιτάκι και αναδιαμορφώνουμε τον χώρο έτσι ώστε να τηρείται η απαιτούμενη απόσταση μεταξύ των κρεβατιών.
Το προσωπικό μας έχει εκπαιδευτεί σχετικά με τα μέτρα προφύλαξης βάσει του νέου τρόπου λειτουργίας της κατασκήνωσης
Θα υπάρχει συστηματική ενημέρωση και εκπαίδευση των κατασκηνωτών για όλες τις οδηγίες που μας έχουν δοθεί από τον Ε.Ο.Δ.Υ.
Υπάρχουν έντυπες αναρτήσεις σε όλη την κατασκήνωση σχετικά με τα μέτρα ατομικής υγιεινής και την τήρηση των προβλεπόμενων αποστάσεων.
Σε χώρους όπως το κυλικείο, το τηλεφωνείο, τραπεζαρία κ.λπ., θα τηρούνται οι απαραίτητες για την δημόσια υγεία αποστάσεις, καθώς και όλοι οι κανόνες υγιεινής.
Πριν και μετά από κάθε άθλημα τα παιδιά θα απολυμαίνουν σχολαστικά τα χέρια τους.
Απαγορεύεται η κατανάλωση του νερού της βρύσης, απευθείας με το στόμα. Συνίσταται η χρήση του ατομικού παγουριού.
Θα υπάρχει περιορισμός και έλεγχος εισόδου στο χώρο της κατασκήνωσης στα απολύτως απαραίτητα άτομα για τη λειτουργία (προσωπικό, προμηθευτές, τεχνική υπηρεσία κτλ). Τα άτομα αυτά θα πρέπει να εισέρχονται φορώντας μάσκα και οι μετακινήσεις τους μέσα στο χώρο της κατασκήνωσης θα πρέπει να περιορίζονται στις απολύτως απαραίτητες για τη διεκπεραίωση της εργασία τους.
Η κουζίνα λειτούργει σύμφωνα με τα πρότυπα HACCP
Όσοι επιμελούνται το φαγητό χρησιμοποιούν μάσκα, γάντια και σκούφο
Κατά την είσοδο, στην τραπεζαρία τα παιδιά θα πλένουν τα χέρια τους με σαπούνι και νερό, σχολαστικά
Καθ’ όλη την διάρκεια της ημέρας, θα καθαρίζονται και θα απολυμαίνονται σε τακτά χρονικά διάστημα τα δωμάτια , όλοι οι κοινόχρηστοι χώροι και τα εσωτερικά μπάνια των κοιτώνων, από τα συνεργεία καθαριότητας.
Θα γίνετε σχολαστικός καθαρισμός όλων των λείων επιφανειών που χρησιμοποιούνται και αγγίζονται συχνά (π.χ. πόμολα, χερούλια, κουπαστές, βρύσες κ.α.).
Θα υπάρχει συστηματικός και επαρκής αερισμός όλων των χώρων και ιδιαίτερα των κοιτώνων.
Το αθλητικό υλικό θα απολυμαίνεται καθημερινά, μετά από την χρήση του.
Έχει τροποποιηθεί η λειτουργία και το πρόγραμμά των δραστηριοτήτων, έτσι ώστε το ημερήσιο πρόγραμμα και η βραδινή ψυχαγωγία να γίνονται με μικρές και σταθερές ηλικιακές υποομάδες.
Έχοντας σύμμαχο σε αυτή την ιδιαίτερη συνθήκη, τους γονείς που μας εμπιστεύονται όλα αυτά τα χρόνια, και τα παιδιά τους, είμαστε έτοιμοι να προσφέρουμε άλλο ένα ξεχωριστό και αξέχαστο καλοκαίρι.
Φέτος το καλοκαίρι μένουμε σε ένα ασφαλές και υγιές περιβάλλον... ΜΕΝΟΥΜΕ ΣΤΗΝ ΧΩΡΑ ΤΩΝ ΛΩΤΟΦΑΓΩΝ!!!
Θα σας παρακαλέσουμε να αφήσετε τα παιδιά σας να προσαρμοστούν στο πρόγραμμα της κατασκήνωσης. Μπορείτε να μας βοηθήσετε σε αυτό, αποφεύγοντας να καλείτε συχνά (ειδικά τις πρώτες ημέρες) για να δείτε τι κάνει το παιδί σας. Εάν παρατηρήσουμε ότι το παιδί σας δεν μπορεί να ακολουθήσει τη λογική και τους ρυθμούς της κατασκήνωσης ή αντιμετωπίζει κάποιο πρόβλημα υγείας, θα επικοινωνήσουμε εμείς αμέσως μαζί σας.
Την ημέρα της παράδοσης του παιδιού στην κατασκήνωση οφείλετε να ενημερώσετε τον ιατρό για πρόσφατα προβλήματα υγείας, λοιμώξεις, ιώσεις και για το εάν ακολουθούν κάποια φαρμακευτική αγωγή. Εάν ο ιατρός κρίνει ότι πρέπει να αποχωρήσει το παιδί λόγω υγείας από την κατασκήνωση, οι γονείς υποχρεούνται να συμμορφωθούν με την απόφαση.
Απαγορεύονται τα κινητά και όλες οι ηλεκτρικές συσκευές στο χώρο της κατασκήνωσης. Η κατασκήνωση δεν έχει ευθύνη για την κυριότητα αυτών των συσκευών και για την απώλεια προσωπικών αντικειμένων.
Η κατασκήνωση μπορεί να παρουσιάσει στελέχη ή κατασκηνωτές στην ιστοσελίδα ή το φυλλάδιο της, σε φωτογραφικό υλικό ή video σχετικά με την κατασκηνωτική ζωή εκτός εάν τα στελέχη, τα παιδιά ή οι γονείς έχουν γραπτώς αρνηθεί.
Tι πρέπει να πάρει το παιδί μαζί του στην κατασκήνωση
Κάθε παιδί επειδή θα παραμείνει για 15 ημέρες στην κατασκήνωση χωρίς επισκεπτήριο πρέπει να έχει μαζί του τα εξής ατομικά είδη σε 1 βαλίτσα:
Πανωσέντονο - Κατωσέντονο - Μαξιλάρι - Μαξιλαροθήκη
Ατομικά είδη καθαριότητας (οδοντόβουρτσα, οδοντόκρεμα, αφρόλουτρο, σαμπουάν)
4 πετσέτες (2 για ατομική υγιεινή και 2 για την πισίνα)
Εσώρουχα, κάλτσες, καπέλο, μαγιό
1 πουλόβερ ή 1 φούτερ
Αθλητικά παπούτσια και παντόφλες
Σάκο για τα άπλυτα
Παγουρίνο για να το γεμίζει από τις βρύσες της κατασκήνωσης οι οποίες έχουν πόσιμο και άριστης ποιότητας νερό από το φράγμα Αποσελέμη.
Επίσης μπορούν να κρατάνε επιτραπέζια παιχνίδια, βιβλία, μουσικά όργανα και διάφορα παιχνίδια όχι αξίας.
Εάν κάτι χρειαστεί /ξεχάσει μπορείτε να το αφήνετε στην πύλη και εμείς μόλις τελειώσουν οι δραστηριότητες το καλούμε και του το παραδίδουμε.
Η Χώρα των Λωτοφάγων δεσμεύεται να προστατέψει όλα τα παιδιά που είτε συμμετέχουν στις παιδικές κατασκηνώσεις ή εμπλέκονται με οποιονδήποτε άμεσο ή έμμεσο τρόπο στα προγράμματά μας.